Kulmenai

Kulmenai – kaimas Pagėgių savivaldybėje, 4 km į šiaurės rytus nuo Piktupėnų, kairiajame Vilkos krante. Buvo pradinė mokykla. Stūkso Kreivėnų piliakalnis.

 Etimologija 

Kaimo pavadinimas – vandenvardinis vietovardis, kilęs nuo Kulmenos upelio, tekančio šalia kaimo. Gretiminė lytis – Kulmkulkiai. Kaimo vokiškas pavadinimas – Cullmen-Kulken, anksčiau – Culmenen.Vilius Pėteraitis, Martynas Purvinas, Algirdas Žemaitaitis. Kulmenai, Mažosios Lietuvos enciklopedija, t. 2 (Kas–Maž), p. 365. Mažosios Lietuvos fondas, Mokslo ir enciklopedijų leidybos institutas, Vilnius, 2003. ISBN 5-420-01525-0. Iki sunorminimo vokiškuose šaltiniuose kaimo pavadinimas rašytas ir kitomis formomis: Kullmen-Kielczen, Culmen-Kulkein, Kulmenen, Culmen Kulken, Kullmen-Kulken.Dietrich Lange, Cullmen-Kulken, Geographisches Ortsregister Ostpreußen (2005). Nuoroda tikrinta 2023-01-24.

 Istorija 

Kaimo apylinkėse rasta romėnų monetų, tad manoma, kad vietovė gyvenama nuo senų laikų. Šalia kaimo esantis piliakalnis datuojamas XI–XV a.Linas Tamulynas, Martynas Purvinas, Kreivėnų piliakalnis, Mažosios Lietuvos enciklopedija. Nuoroda tikrinta 2023-01-24. 1785 m. Kulmenai buvo karališkasis kaimas su 23 ugniakurais (sodybomis),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 24. Karaliaučius ir Leipcigas, 1785. 1821 m. – mišrusis kaimas (karališkųjų valstiečių ir kulmiškių) su 102 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 3 (Kr–O), p. 40. Kümmel, Halle, 1822. 1905 m. kaime buvo 198 gyventojai, iš jų 72 % lietuvių. Veikė žemininkų mokykla, apie 1912 m. įsteigta jaunimo draugija „Spindulys“. Tarpukariu Kulmenai buvo palei Vilkos kairįjį krantą nusidriekęs 10 sodybų gatvinis kaimas su keliais viensėdžiais aplink. Priklausė Piktupėnų evangelikų liuteronų parapijai. Sovietmečiu apnyko.

 Gyventojai 

 Šaltiniai 

Kategorija:Pagėgių savivaldybės gyvenvietės